Innplassering i hovedtariffavtale**.**

Det er to hovedtariffavtaler i staten. En hovedtariffavtale gjelder for tilsatte som er medlem av en Akademikerorganisasjon og en for alle andre tilsatte.

Korrekt beregning av lønn forutsetter at arbeidsgiver får nødvendige opplysninger til å kunne avgjøre hvilken av hovedtariffavtalene som skal følges for den enkelte ansatte.

Opplysninger om fagforeningstilhørighet er en sensitiv opplysning etter personopplysningsloven. Arbeidsgiver har imidlertid lovlig behandlingsgrunnlag til å innhente denne opplysningen. Behandlingsgrunnlaget følger av personopplysningsloven [§ 9](https://lovdata.no/lov/2000-04-14-31/%C2%A79) første ledd bokstav f, fordi opplysning om fagforeningstilhørighet er nødvendig for å fastsette og utbetale riktig lønn.

Vi ber derfor om tilbakemelding fra deg om du er medlem av en medlemsforening tilsluttet Akademikerne eller ikke. Akademikerne har følgende medlemsforeninger:

* Arkitektenes Fagforbund (afag)
* Den norske legeforening
* Den norske tannlegeforening
* Den norske veterinærforening
* Econa
* Krigsskoleutdannedes offiserers landsforening
* Juristforbundet
* Naturviterne
* Norsk lektorlag
* Norsk Psykologforening
* Samfunnsviterne
* Samfunnsøkonomene
* Tekna

NITO OG Norges Farmaceutiske Forening har samarbeidsavtale med Akademikerne og ansatte som er medlem i disse foreningene skal følge hovedtariffavtalen som er inngått med Akademikerne.

I utgangspunktet er ansatte bundet av den tariffavtalen som gjelder for den fagforeningen de var medlemmer av per 1. mai 2018 og ut tariffperioden (frem til 30. april 2020). Uorganiserte som melder seg inn i fagforening, skal som utgangspunkt følge tariffavtalen som gjelder for fagforeningen fra innmeldingstidspunktet.

Jeg er medlem av en fagforening som har medlemskap i eller samarbeidsavtale med Akademikerne.

Jeg er ikke medlem av en fagforening som har medlemskap i eller samarbeidsavtale med

Akademikerne.

Svaralternativ:

Ansatte kan være medlemmer i flere arbeidstakerorganisasjoner samtidig. Ansatte som er medlemmer i fagforeningsdelen av flere arbeidstakerorganisasjoner på tvers av avtaleområder, må selv velge hvilken organisasjon og hovedtariffavtale de skal tilhøre og gi beskjed om det både til arbeidsgiver og til de organisasjonene de er medlemmer av.

Jeg er medlem i Akademikerne samtidig som jeg er medlem av

 ……………………………………………………………………………………………… (fyll inn organisasjonsnavn)

 Jeg har dobbeltmedlemskap og velger å følge hovedtariffavtalen inngått med Akademikerne

 Jeg har dobbeltmedlemskap og velger å følge hovedtariffavtalen inngått med LO, Unio og YS

Dato:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_